Hjúkrunarfræðingurinn Karen Edwards ferðast um heiminn með fjölskyldu sinni . Skjáskot / Instagram Hin breska Karen Edwards og eiginmaður hennar Shaun Bayes hafa ferðast til næstum því 50 landa síðan þau urðu foreldrar . Þau fóru í heimsreisu eftir að þau eignuðust sitt fyrsta barn fyrir fimm árum og afla nú tekna með ferðalögum sínum en Edwars er með fjölda fylgjenda á Instagram-síðu sinni og heldur úti ferðasíðunni Travel Mad Mum . Í viðtali við Daily Mail segir Edwards ferðalögin séu full vinna frekar en löng ferðalög . Til þess að viðhalda lífsstílnum vinnur hún fyrir sér með því að skrifa ferðagagnrýni og birta myndir . Edwards segist alltaf hafa ferðast mikið og var hrædd við að gefa það upp á bátinn þegar hún eignaðist fjölskyldu . Hún segir að fyrsta barnið þeirra hafi komið á óvart . Þau hjónin höfðu ákveðið að fara í ferðalag um Asíu og í stað þess að sleppa því fóru þau með barnið með sér í ferðalagið . Hin brjálaða ferðamamma er hjúkrunarfræðingur og fékk því heilt ár í fæðingarorlof . Þau fóru í fyrsta ferðalagið fyrir launin í fæðingarorlofinu og leiguna sem þau fengu fyrir íbúðina sína . Edwards byrjaði að blogga svo að fjölskylda þeirra gæti fylgst með . Hún bloggaði líka um áfangastaðina og hvernig það er að ferðast með lítið barn . Það kom henni því á óvart þegar bloggsíðan varð vinsæl . Í dag ferðast fjölskyldan annaðhvort frítt eða fær borgað fyrir að ferðast og prófa eitthvað nýtt . Leggur Edwards sérstaka áherslu á ferðalög með börnum . Fjölskyldan er alls ekki hætt að ferðast og fjárfesti nýlega í gömlum húsbíl . Stefna þau á keyra frá London til Nýja-Sjálands á næstunni .